splejsning
Splejsning, sammenføjning af tovender ved indfletning af tampen (tovenden) i tovet selv eller i et andet tov. Splejsning benyttes også til stålwirer. 
En øjesplejsning fremkommer, når tampen splejses ind i selve tovet ved dannelse af et øje.
En kortsplejsning anvendes til at forene to stykker tovværk, hvis det ikke er påkrævet, at det sammensplejsede tov skal kunne løbe igennem en blok. 
Hvis splejsningen skal igennem en blok, anvendes i stedet en langsplejsning, som også bruges, hvis splejsningen ikke skal kunne ses. Se også tovværk.